R O M Â N I A

                     
J U D E Ţ U L   I A Ş I


        

Consiliul Local al Comunei BĂLȚAȚI
                                             
HOTĂRÂREA nr. 29
24.03.2022
privind acordul Consiliului Local al Comunei Bălțați, județul Iași cu privire la încheierea unui contract de asociere în participațiune cu Bluestone Renewable Energy 3 S.R.L. în vederea construirii unui Parc de Energie Fotovoltaică pe raza comunei Bălțați, județul Iași 
Consiliul Local al Comunei Bălţaţi, Judeţul Iaşi,
În conformitate cu :

-   Solicitarea Bluestone Investments București nr.77/05.01.2022;
-  Prevederile art. 1.949 – 1.954 din Legea nr. 287/2009 Codul civil, republicată, cu modificările și completările ulterioare;
- Prevederile art. 129 alin.9 lit.a din OUG.57/2019 privind Codul Administrativ cu modificările și completările ulterioare;

- Prevederile art. 7 pct. 14 și art. 28 alin. (3) lit a) din Legea nr. 227/2015, cu modificările și completările ulteriore;
- Prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

Luând act de:

    a) referatul de aprobare  prezentat de către primarul comunei Bălțați în calitatea sa de iniţiator, înregistrat sub nr. 1388/02.03.2022;

    b) raportul comun de specialitate întocmit de către Compartimentul Contabilitate, buget – finanțe, Taxe și Impozite, Compartimentul Urbanism - Construcții, Compartimentul Agricol și Fond - Funciar, Compartimentul Achiziții Publice, Patrimoniu, Licitaţii, înregistrat sub nr.1389/02.03.2022;

Având in vedere avizele Comisiilor :

- economico-socială, buget-finanţe, taxe şi impozite, administrarea domeniului public şi privat al comunei, programe de dezvoltare, servicii şi comerţ;

- juridică, protecţie socială, disciplină, învăţământ, sănătate, familie, cultură, culte, turism, muncă, sport, apărarea ordinii şi liniştii publice, a drepturilor omului;

- agricultură, protecția mediului, gospodărire comunală, amenajarea teritoriului (urbanism- construcții).

 În temeiul, art. 129, alin. (2) lit.c și e,  şi art. 139, alin. (1), lit. b) din OUG nr.57/2019 privind Codul Administrativ, cu modificările și completările ulterioare:

Hotărăşte:
Art.1 Se exprimă acordul Consiliului Local al Comunei Bălțați, județul Iași cu privire la încheierea unui contract de asociere în participațiune cu Bluestone Renewable Energy 3 S.R.L.  în vederea construirii unui Parc de Energie Fotovoltaică pe raza comunei Bălțați, județul Iași, pe o suprafată de teren de 200 hectare, teren care se află în domeniul privat al comunei Bălțați, județul Iași.

Art.2  Identificarea suprafeței de teren se va face ulterior.

Art.3 Durata asocierii în participație este valabilă pe toată perioada existenței proiectului/ investiției, dar nu mai mult de de 10 ani.

 Art.4 Se aproba modelul cadru al contractului de asociere in participațiune, anexa la prezenta hotărâre.
Art.5 Compartimentul Achiziții publice, Patrimoniu, Licitaţii va intreprinde toate demersurile legale in vederea respectarii procedurii privind încheierea asocierii în participațiune.

Art.6 Se împuternicește Primarul comunei Bălțați pentru semnarea contractului de asociere în participațiune. 

Art.7  Prezenta hotărâre poate fi contestată în conformitate cu prevederile Legii nr. 554/2004 a contenciosului administrativ, cu modificările și completările ulterioare.

Art.8 Prevederile prezentei Hotărâri vor fi aduse la îndeplinire de către domnul Vasile Aştefanei, primar al Comunei Bălţaţi, prin intermediul aparatului de specialitate.

 Art.9 Secretarul general al comunei va comunica prezenta hotărâre instituţiilor şi persoanelor interesate.

PREŞEDINTE DE ŞEDINŢĂ ,                

Contrasemnează pentru  legalitate,

Consilier local,                 


SECRETARUL GENERAL AL COMUNEI                                    Ionuț – Andrei CIOFU         



Cons. jur. MIHAELA AMARIEI

